pythainlp/thai-wiki-dataset-v3 huggingface dataset:
องค์การนักศึกษา

องค์การนักศึกษา, รัฐบาลนักศึกษา, สภานักศึกษา หรือ สมาคมนักศึกษา เป็นองค์กรสำหรับนักเรียนนักศึกษาที่ปรากฏในวิทยาลัยและมหาวิทยาลัยหลายแห่ง และเริ่มแพร่หลายไปยังโรงเรียนในระดับไฮสคูล ในการศึกษาต่อ องค์การนักศึกษาอุทิศให้กับกิจกรรมทางสังคมและองค์กรของภาคส่วนนักศึกษา
องค์การนักศึกษาหลายแห่งดำเนินการโดยนักเรียนนักศึกษา และเป็นอิสระจากคณะการศึกษา จุดประสงค์ขององค์กรคือการเป็นตัวแทนของนักเรียนทั้งในสถาบันและภายนอก รวมทั้งบนประเด็นระดับท้องถิ่นและระดับชาติ พวกเขายังรับผิดชอบต่อการบริการแก่นักเรียน นักเรียนสามารถมีส่วนร่วมในการบริหารองค์การดังกล่าวผ่านทางคณะกรรมการจำนวนมากและหลากหลาย สภาและการประชุมทั่วไป หรือมีส่วนร่วมในการเลือกเจ้าหน้าที่ขององค์กร
องค์การนักศึกษาหลายแห่งมีการดำเนินการคล้ายกับการเมืองเป็นอย่างมาก และมักถูกใช้เป็นสถานที่ฝึกสำหรับผู้ที่ต้องการเป็นนักการเมืองในอนาคต การรณรงค์และการโต้วาทีจะถูกจัดขึ้นบ่อยครั้ง โดยมีการถือพวกกันอย่างมาก สื่อนักเรียนซึ่งมักจะมีการถือพวก ขาดประสบการณ์ และอยู่ภายใต้แรงกดดันจากการขาดแคลนเงินทุนที่จะบิดเบือนเนื้อหาเพื่อตอบสนองผู้อ่านอย่างกว้างขวาง และยังขาดความสำคัญโดยรวมสำหรับการตัดสินใจซึ่งกระตุ้นการเอาชนะอีกฝ่ายทางการเมืองโดยไม่ผิดกติกา ในขณะที่องค์การนักศึกษาจำนวนหนึ่งไม่มีลักษณะการเมือง โดยองค์การนักศึกษามักจะมีเป้าหมายที่คล้ายคลึงกันที่จะจำกัดความเป็นการเมือง และมุ่งไปยังการอำนวยความสะดวก สนับสนุนและให้บริการแก่นักเรียนเช่นเดียวกับเป้าหมายทางการเมือง
องค์การนักศึกษามักให้การรับรองและลงบัญชีรายการงบประมาณประจำปีอย่างเป็นทางการ สำหรับองค์การอื่นภายในวิทยาลัยหรือมหาวิทยาลัย ในสถาบันบางแห่ง นักเรียนหรือนักศึกษาที่สำเร็จการศึกษาไปแล้วจะอยู่ภายในองค์การนักศึกษาในส่วนของผู้แทนผู้สำเร็จการศึกษา แต่ในบางกรณี พวกเขาก็ขาดผู้แทนอย่างเป็นทางการในรัฐบาลนักศึกษา
== ดูเพิ่ม ==
องค์การนักศึกษาในประเทศไทย
องค์กรเยาวชน
พระราชกฤษฎีกาแห่งแซ็ง-แฌร์แม็ง

พระราชกฤษฎีกาแซ็ง-แฌร์แม็ง หรือ พระราชกฤษฎีกาเดือนมกราคม (Edict of Saint-Germain หรือ Edict of January) เป็นพระราชกฤษฎีกาให้เสรีภาพในการนับถือศาสนา (Edict of toleration) ที่ออกโดยแคทเธอรีน เดอ เมดิชิผู้ขณะนั้นทรงดำรงพระราชอิสริยยศเป็นผู้สำเร็จราชการแผ่นดินแทนพระราชโอรสพระเจ้าชาร์ลที่ 9 แห่งฝรั่งเศส ในเดือนมกราคม ค.ศ. 1562 ที่มอบสิทธิอันจำกัดแก่ผู้เป็นโปรเตสแตนต์ในราชอาณาจักรที่ประชากรส่วนใหญ่เป็นโรมันคาทอลิกโดยเฉพาะแก่ชาวฝรั่งเศสอูว์เกอโน
การออกพระราชกฤษฎีกาเป็นกิจการแรกที่สมเด็จพระราชินีนาถแคทเธอรีนทรงกระทำเป็นสิ่งแรกในฐานะผู้สำเร็จราชการแผ่นดินหลังจากการเสด็จสวรรคตของพระราชโอรส--พระเจ้าฟร็องซัวที่ 2 เมื่อวันที่ 5 ธันวาคม ค.ศ. 1560 การออกพระราชกฤษฎีกาเป็นไปตามนโยบายของพระองค์ในการพยายามดำเนินทางสายกลางระหว่างฝ่ายโปรเตสแตนต์และฝ่ายโรมันคาทอลิกเพื่อสร้างเสริมความมั่นคงให้แก่ราชบัลลังก์ โดยไม่ได้กระทบกระเทือนฐานะของสถาบันโรมันคาทอลิกในฝรั่งเศสพระราชกฤษฎีกายอมรับฐานะของผู้เป็นโปรเตสแตนต์และรับรองเสรีภาพในการนับถือศาสนาเป็นการส่วนตัว แต่ห้ามทำการสักการะในตัวเมืองยกเว้นการจัดการประชุมของนักบวช (Synod) และการมาชุมนุมกัน (Consistory)
การผ่านพระราชกฤษฎีกาเป็นไปด้วยความยากลำบากเพราะต้องผ่านการอนุมัติของรัฐสภาฝรั่งเศสจึงจะประกาศเป็นกฎหมายได้ สมาชิกของรัฐสภามีสิทธิที่จะร้องเรียนต่อสถาบันพระมหากษัตริย์ถึงสาเหตุที่ร่างพระราชกฤษฎีกาขัดกับพระราชกฤษฎีกาฉบับที่ถือเป็นกฎหมายแล้ว ก่อนที่จะได้รับการตีพิมพ์ ฝ่ายรัฐสภาก็พยายามหน่วงเหนี่ยวต่าง ๆ
หลังจากการประกาศใช้แล้วเหตุการณ์การสังหารหมู่ที่วาซี (Massacre of Vassy) เมื่อวันที่ 1 มีนาคม ค.ศ. 1562 ก็อุบัติขึ้น ซึ่งเป็นเหตุการณ์ที่เป็นชนวนก่อให้เกิดสงครามศาสนาครั้งแรก การโต้เถียงเกิดจากการตีความหมายของการทำการสักการะของอูว์เกอโนที่ถูกขัดจังหวะโดยการโจมตีโดยฟร็องซัว ดยุคแห่งกีซที่วาซีว่าเป็นการกระทำที่ถูกต้องตามกฎหมายหรือไม่แต่ก็ไม่เป็นที่ตกลงกันได้ ฝ่ายอูว์เกอโนอ้างว่าได้ทำการสักการะนอกเมืองตามกฎที่ระบุไว้ในพระราชประกาศ ฉะนั้นการโจมตีของดยุคแห่งกีซจึงผิดกฎหมาย
เหตุการณ์การสังหารหมู่ที่เกิดขึ้นไม่มีหลักฐานร่วมสมัยที่เป็นกลาง การสังหารหมู่ที่วาซีเกิดขึ้นเมื่อดยุคแห่งกีซนำพรรคพวกผู้ติดตามไปพบการกระทำพิธีสักการะของอูว์เกอโนในโรงนาที่วาซี  ผู้ติดตามของดยุคพยายามที่จะบุกเข้าไปในโรงนาขณะที่พิธีกำลังดำเนินอยู่แต่ถูกตอบโต้ โดยมีการปาก้อนหิน หินก้อนหนึ่งถูกดยุคเข้า พรรคพวกของดยุคจึงยิงเข้าไปในฝูงชนผู้ที่มิได้ถืออาวุธ ที่ทำให้มีผู้เสียชีวิตไปราวหกสิบคนจากผู้ที่มาชุมนุมกันราวหกหรือเจ็ดร้อยคนและมีผู้บาดเจ็บอีกเป็นจำนวนมาก ปฏิกิริยาจากทั้งสองฝ่ายเป็นไปอย่างรุนแรงมากกว่าปฏิกิริยาที่มีต่อพระราชกฤษฎีกาที่ออกมาในเดือนมกราคม อูว์เกอโนก็มีความรู้สึกรุนแรงเช่นเดียวกับโรมันคาทอลิก นักเทววิทยาและนักปฏิรูปทีโอดอร์ เบซาเปรยกับผู้แทนพระองค์ว่าการเข่นฆ่าเป็นการกระทำที่เปล่าประโยชน์ และกล่าวว่าการปฏิรูปศาสนาก็เหมือนกับแท่งตีเหล็ก (anvil) ที่มีแต่จะทำให้ค้อนหักเท่านั้น
ไม่นานหลังจากนั้นอูว์เกอโนก็ยึดออร์เลอ็อง ที่ทำให้สมเด็จพระราชินีนาถแคทเธอรีนถึงกับทรงประกาศว่าสองนิกายไม่สามารถดำรงอยู่ร่วมกันในฝรั่งเศสได้ “un roi, une loi, une foi” หรือ “ศาสนาเดียว, กฎหมายเดียว, กษัตริย์องค์เดียว” เมื่อมาถึงฤดูร้อนเหตุการณ์ก็ปั่นป่วนจนเกินหน้าการควบคุมของพระราชกฤษฎีกา
== อ้างอิง ==
Butler, A.J. The Wars of Religion in France: Chapter 1
== ดูเพิ่ม  ==
สงครามศาสนาของฝรั่งเศส
รายชื่อสนธิสัญญา
กฎหมายฝรั่งเศส
สงครามศาสนาของฝรั่งเศส
LOL

LOL (ลอล) เป็นคำย่อของ laughing out loud หรือ laugh out loud ซึ่งเป็นสแลงทางอินเทอร์เน็ต แต่เดิมเคยถูกใช้ในยูสเน็ต แต่ปัจจุบันได้แพร่หลายไปยังการสื่อสารแบบมีคอมพิวเตอร์เป็นสื่อกลางอื่น ๆ ไปจนถึงขั้นการสื่อสารแบบหน้าต่อหน้าอีกด้วย โดยเป็นหนึ่งในอักษรย่อซึ่งใช้แสดงอาการทางกายเป็นตัวอักษร โดยเฉพาะอย่างยิ่ง การหัวเราะ สำหรับคำย่ออื่นซึ่งเน้นการแสดงอาการหัวเราะเช่นเดียวกัน อย่างเช่น LMAO ("laughing my ass off"), ROTFL หรือ ROFL ("roll (ing) on the floor laughing") และ BWL ("bursting with laughter")
==อ้างอิง==
สแลงอินเทอร์เน็ต
Slang internetowy#Przykłady
ฟร็องซัว ดยุกแห่งกีซ

ฟรองซัวส์ ดยุคแห่งกีส (Francis, Duke of Guise หรือ Balafré) (17 กุมภาพันธ์ ค.ศ. 1519 - 24 กุมภาพันธ์ ค.ศ. 1563) ฟรองซัวส์ ดยุคแห่งกีสเป็นขุนนางชาวฝรั่งเศส ผู้เป็นนักการทหารและนักการเมือง ผู้เกิดเมื่อวันที่ 17 กุมภาพันธ์ ค.ศ. 1519 ฟรองซัวส์เป็นบุตรของโคลด ดยุคแห่งกีสผู้ได้รับบรรดาศักดิ์เป็นดยุคแห่งกีสในปี ค.ศ. 1527 และอองตัวแนต เดอ บูร์บอง ฟรองซัวส์เป็นพี่ชายของแมรีแห่งกีสผู้แต่งงานกับพระเจ้าเจมส์ที่ 5 แห่งสกอตแลนด์ ผู้เป็นพระราชมารดาของสมเด็จพระราชินีนาถแมรีที่ 1 แห่งสกอตแลนด์ และเป็นพี่ชายของชาร์ลส์ คาร์ดินัลแห่งลอร์แรน และเป็นลูกพี่ลูกน้องกับพระเจ้าอองรีที่ 2 แห่งฝรั่งเศส ฟรองซัวส์สมรสกับอันนา เดสเตที่แซงต์-แชร์แมง-ออง-เลย์ เมื่อวันที่ 29 เมษายน ค.ศ. 1548
== อ้างอิง ==
บุคคลที่เกิดในปี พ.ศ. 2062
ขุนนางฝรั่งเศส
บุคคลในคริสต์ศตวรรษที่ 16
นักการเมืองฝรั่งเศส
นักการทหารชาวฝรั่งเศส
ดยุกแห่งกีซ
โหลดเซล

โหลดเซล คืออุปกรณ์อิเล็กทรอนิกส์ที่ใช้แปลงค่าของแรงไปเป็นสัญญาณไฟฟ้า (ทรานส์ซีดิวเซอร์) การแปลงค่านี้ไม่ใช่การแปลงค่าโดยตรงหากแต่เกิดขึ้นสองขั้นตอน จากการแปลงค่าทางกลศาสตร์ แรงจะถูกตรวจจับได้จากการเปลี่ยนรูปร่างของสเตนเกจ และสเตนเกจแปลงค่าการเปลี่ยนรูปร่าง (ความเครียด) นี้ไปเป็นสัญญาณไฟฟ้า โหลดเซลมักจะประกอบไปด้วยสเตนเกจสี่ตัวซึ่งจัดเรียงวงจรในรูปแบบของวงจรวิจสโตน บริดจ์ แต่โหลดเซลที่ประกอบด้วยสเตนเกจเพียงหนึ่งหรือสองตัวก็มีใช้เช่นกัน สัญญาณไฟที่จ่ายออกไปนี้มักจะมีขนาดเพียงไม่กี่มิลลิโวลต์และต้องการการขยายสัญญาณด้วยการใช้อุปกรณ์ขยายสัญญาณก่อนที่จะถูกนำไปใช้งานได้ ขั้นตอนวิธีเพื่อคำนวณหาค่าแรง
โหลดเซลเกือบ 80% นั้นเป็นชนิดสเตนเกจ โดยโหลดเซลแบบสเตนเกจก็แบ่งเป็นอีก 2 ประเภทใหญ่ คือ โหลดเซลแบบใช้แรงกด ออกแบบมาเพื่อใช้แรงกดลงบนตัวโหลดเซลล์ และ โหลดเซลแบบใช้แรงดึง ออกแบบมาเพื่อใช้แรงดึงตัวโหลดเซลล์ออกจากกัน 
===โหลดเซลแบบใช้แรงกด===
มีชื่อเรียกตามรูปร่างและการใช้งาน ได้แก่ 
====Single End Shear Beam====
นิยมใช้ในการชั่งน้ำหนักในถัง น้ำหนักตั้งแต่ 250 กิโลกรัม ถึง 10 ตัน เช่น การชั่งน้ำหนักหิน-ทรายในถัง ก่อนปล่อยลงไปผสมกับซิเมนต์และน้ำในแพลนคอนกรีต เป็นต้น  โหลดเซลประเภทนี้ใช้งานโดยยึดปลายด้านหนึ่งเข้ากับฐาน และนำถังวางลงบนปลายอีกด้านหนึ่ง
====Double End Shear Beam====
โหลดเซลประเภทนี้เหมือนกับนำ Single End Shear Beam จำนวน 2 ตัวมารวมกัน ซึ่งทำให้มีจำนวนสเตนเกจมากขึ้น ทำให้ได้ความละเอียดมากขึ้น การติดตั้งเป็นการยึดปลายทั้งสองข้างด้วยสกรูติดกับฐาน แล้วนำถังมาวางตรงกลาง โดยมีลูกบอลและเบ้ายึดตัวถังและโหลดเซล เพื่อให้ถังสามารถขยับได้แต่ไม่หลุดหล่นไป โหลดเซลประเภทนี้นิยมใช้ในงานชั่งที่มีน้ำหนักมาก เช่นถังหรือไซโลที่มีขนาดใหญ่ ตั้งแต่ 10 ตัน ถึง 50 ตัน โดยจะติดตั้งไว้ที่ขาของถังหรือไซโล
====Single Point====
ออกแบบมาสำหรับงานขนาดเล็ก น้ำหนักตั้งแต่ 2 กิโลกรัม ถึง 800 กิโลกรัม ใช้งานโดยยึดโหลดเซลเข้าที่จุดศูนย์กลาง
====Bending Beam====
โหลดเซลประเภทนี้มีโครงสร้างคล้ายสปริง ทำงานโดยการแปลงแรงบิดที่กดที่ปลายด้านหนึ่ง ซึ่งจะให้สัญญาณได้ดีที่ขนาดแรงกดไม่มาก ตั้งแต่ 25 กิโลกรัม ถึง 500 กิโลกรัม
====Pancake====
ชื่อเรียกก็มาจากรูปทรงกลมของโหลดเซลประเภทนี้ Pancake เป็นโหลดเซลที่ใช้ได้ทั้งกับแรงกดและแรงดึง ขนาดตั้งแต่ 500 กิโลกรัม ถึง 500 ตัน เป็นโหลดเซลที่มีความแม่นยำสูง โดยค่า Linearity และ Hysteresis อยู่ในระดับ 0.05% เนื่องจากมีจำนวนสเตนเกจมากกว่าโหลดเซลชนิดอื่น
====Canister====
โหลดเซลรูปทรงกระบอก เหมือนกระป๋อง ใช้รับแรงกด มีความแม่นยำสูง โดยค่า Linearity และ Hysteresis อยู่ในระดับ 0.05% จึงนิยมใช้ทำเครื่องชั่งทั่วไปที่ต้องการความแม่นยำสูงๆ ไปจนถึงเครื่องชั่งรถบรรทุก มีขนาดตั้งแต่ 200 กิโลกรัม ถึง 20 ตัน
===โหลดเซลแบบใช้แรงดึง===
มีชื่อเรียกตามรูปร่างและการใช้งาน ได้แก่
====S Beam====
โหลดเซลประเภทนี้ใช้งานโดยแขวนถังที่ต้องการชั่งที่ด้านล่าง มีขนาดตั้งแต่ 2 กิโลกรัม ถึง 5 ตัน
ถึงแม้ว่าโหลดเซลชนิดสเตนเกจจะเป็นชนิดที่มักจะถูกใช้งานก็ตาม แต่ก็มีโหลดเซลชนิดอื่นเช่นกัน ในการประยุกต์ใช้งานเชิงอุตสาหกรรม ไฮดรอลิก (หรือ ไฮดรอสแตติก) นับได้ว่าได้รับความนิยมเป็นอันดับทีสอง และถูกใช้ประโยชน์เพื่อแก้ปัญหาที่มาจากโหลดเซลชนิดสเตนเกจ ตัวอย่างเช่น ไฮดรอลิกโหลดเซล สามารถทนทานต่อความต่างศักย์ฉับพลัน (ฟ้าผ่า) ได้ จึงนับว่ามีประสิทธิภาพใช้งานในสภาวะนอกตัวอาคารได้ดีกว่า
สำหรับโหลดเซลชนิดอืนนั้นมีดหลดเซลชนิดเปียโซ-อิเล็กทริก (เหมาะกับการวัดแรงเชิงพลวัตน์) และโหลดเซลชนิดสายสั่นสะเทือน...
เครื่องรับรู้
ฟรันเชสโก ปรีมาติชโช

ฟรันเชสโก ปรีมาติชโช (Francesco Primaticcio) (30 เมษายน ค.ศ. 1504 - ค.ศ. 1570) เป็นจิตรกร, ประติมากร และ สถาปนิกชาวอิตาลีแบบแมนเนอริสม์ของคริสต์ศตวรรษที่ 16 ผู้มีผลงานส่วนใหญ่ในฝรั่งเศส
== ชีวิต ==
ปรีมาติชโชผู้เกิดที่โบโลญญาในอิตาลีได้รับการศึกษาจากจูลีโอ โรมาโนในมานตัว และเป็นลูกศิษย์ของอินโนเชนโซ ดา อิโมลา ปรีมาติชโชทำการตกแต่งพาลัซโซเตก่อนที่จะมาได้รับตำแหน่งในราชสำนักของพระเจ้าฟรองซัวส์ที่ 1 แห่งฝรั่งเศสในปี ค.ศ. 1532
ปรีมาติชโชและรอซโซ ฟิโอเรนติโนเป็นศิลปินคนสำคัญสองคนที่มีบทบาทในการตกแต่งพระราชวังฟงแตนโบล ที่ได้รับการเรียกกันว่าเป็น "ตระกูลการเขียนแบบฟงแตนโบล" ปรีมาติชโชใช้เวลาส่วนใหญ่ของชีวิตทำงานตกแต่งอยู่ที่พระราชวังฟงแตนโบล หลังจากฟิโอเรนติโนในปี ค.ศ. 1540 ปรีมาติชโชก็กลายเป็นผู้นำในการควบคุมการตกแต่งพระราชวังต่อมา
== แหล่งข้อมูลอื่น ==
บุคคลที่เกิดในปี พ.ศ. 2047
จิตรกรชาวอิตาลี
จิตรกรในคริสต์ศตวรรษที่ 16
จิตรกรสมัยจริตนิยม
บุคคลจากโบโลญญา
ศักดิ์ศรี วงศ์ธราดล

ศักดิ์ศรี วงศ์ธราดล นักดนตรีแจ๊ส เปียโนชาวไทย และอาจารย์ประจำภาคดุริยางค์ศาสตร์ มหาวิทยาลัยศิลปากร จบการศึกษาจากคณะเศรษฐศาสตร์ จุฬาลงกรณ์มหาวิทยาลัย  จากนั้นไปศึกษาต่อปริญญาโทสาขา Jazz Performance ที่มหาวิทยาลัยนอร์ทเท็กซัส สหรัฐอเมริกา 
ศักดิ์ศรีมีผลงานอัลบัมเดี่ยวชื่อ Seagull (ซีกัล)  บันทึกเสียงระหว่างสิงหาคม พ.ศ. 2551 - มกราคม พ.ศ. 2552  เป็นผลงานเพลงแจ๊สที่ประพันธ์ด้วยตัวเองทั้งหมด โดยได้รับแรงบันดาลใจจากเรื่อง  นางนวล (Jonathan Livingston Seagull) ของริชาร์ด บาค เกี่ยวกับนกนางนวลที่ค้นหาและพัฒนาศักยภาพของตัวเอง และทำในสิ่งที่ตัวเองรัก
== รายชื่อเพลง ==
. "Daydream" - 6:49
. "It Dances Like Red Shoes" - 6:22
. "M.S.G" - 6:23
. "Beauty Lies Within" - 9:33
. "A Hole In My Pocket" - 6:12
. "Deception" - 4:55
. "Mr.T's Dilemma" - 5:50
. "Near Coda" - 7:46
. "Seagull" -  5:30
== รายชื่อนักดนตรี ==
ศักดิ์ศรี วงศ์ธราดล - เปียโน ทุกเพลง
ตั้งแต่ เพลงที่ 1-5
พิสุทธิ ประทีปะเสน - แซกโซโฟน
พงษ์ศิริ ขจรเวคิน - กีต้าร์ เพลงที่ 9
พรชาติ วิริยภาค - เบส
ชนุตร์ เตชธนนันท์ - กลอง
ตั้งแต่ เพลงที่ 6-8
ภาสกร สุขสันติภาพ - แซกโซโฟน
อาณัติ เอี่ยมวงศรี - กีต้าร์
วรรณวุฒิ วรรณารุณ - เบส
วีรฉัตร เปรมานนท์ - กลอง
== อ้างอิง ==
Myspace ของ ศักดิ์ศรี วงศ์ธราดล
นักดนตรีแจ๊สชาวไทย
นักแต่งเพลงชาวไทย
นักเปียโนชาวไทย
นิสิตเก่าคณะเศรษฐศาสตร์ จุฬาลงกรณ์มหาวิทยาลัย‎
วัดอรัญญิก (จังหวัดพิษณุโลก)

วัดอรัญญิก เป็นวัดโบราณสมัยสุโขทัย ตั้งอยู่อำเภอเมือง จังหวัดพิษณุโลก บริเวณนอกกำแพงเมือง ประมาณ 1 กิโลเมตร ตามความนิยมในสมัยสุโขทัยที่สร้างวัดในป่าและ ให้ชื่อว่า "อรัญญิก"
ลักษณะสถาปัตยกรรมของวัด เจดีย์องค์ประธานเป็นทรงลังกา ฐานกลม  องค์ระฆังเหลือครึ่งซีกจนถึง บัลลังก์ พบร่องรอยการบูรณะจึงมีรูปแบบผสมผสาน พบซากอุโบสถ ซากใบเสมาหินศิลปสมัยสุโขทัย พระพุทธรูปศิลปะเชียงแสน สุโขทัย และอยุธยา มีคูน้ำล้อมเนินดิน
== อ้างอิง ==
อรัญญิก
โบราณสถานในจังหวัดพิษณุโลก
โรงเรียนเคนเน็ตแม็คเคนซี

โรงเรียนเคนเน็ตแม็คเคนซี เป็นโรงเรียนในเครือมูลนิธิแห่งสภาคริสตจักรในประเทศไทย ตั้งอยู่ในจังหวัดลำปาง ก่อตั้งโดยมิชชันนารีคณะเพรสไบทีเรียนอเมริกัน
== ประวัติ ==
โรงเรียนเคนเน็ตแม็คเคนซีก่อตั้งโดยคณะมิชชันนารีนิกายเพรสไบทีเรียน โดยมีประวัติการก่อตั้งจากเด็กชายเคนเน็ต แม็คเคนซี นักเรียนอายุ 16 ปี แห่งโรงเรียนระวีวารศึกษาในเมืองพอร์ตแลนด์ รัฐออริกอน สหรัฐอเมริกา เคนเน็ตได้ถึงแก่กรรมวันที่ 5 ธันวาคม ค.ศ. 1950 ครูของเขา คือ นางโฮเมอร์ ซี แคมป์แปลล์ จึงได้รวบรวมเงินจำนวนหนึ่งส่งมายังประเทศไทย เพื่อจัดสร้างอนุสรณ์สถานให้แก่ศิษย์รักของตนเองที่เสียชีวิตลง โรงเรียนนี้จึงมีชื่อตามสมญาว่า "เคนเน็ตแม็คเคนซี"
แต่ก่อนที่จะเปลี่ยนเป็นเคนเน็ตแม็คเคนซีนั้นต้องนับถอยหลังไปอีก 5 ปี คือ ใน ค.ศ. 1890 ดร.เอส. ซี. พีเพิลร์ เป็นผู้แรกดำริหาที่สร้างโรงเรียนโดยซื้อที่ดินจากเจ้าปกครองนครลำปาง แล้วสร้างอาคารหลังแรกด้วยไม้ไผ่ มุงด้วยหญ้าคาและใบตอง โดย ดร.พีเพิลร์ ได้รายงานต่อคณะมิชชันนารี เมื่อวันที่ 19 กุมภาพันธ์ ค.ศ. 1890 "We are assumed of the place we requested to and we hereby express our gratitude to God for granting us this success."
ค.ศ. 1946 สงครามยุติลงแล้ว โรงเรียนเหลือเพียงซากปรักหักพังไม่สามารถกลับมาตั้งโรงเรียนที่เดิมได้ นักเรียน 103 คน และครู 6 คน จึงได้เปิดโรงเรียนโดยใช้สมญาว่า โรงเรียนขวัญนครวิทยาลัย ที่โรงเรียนเทศบาลห้าแยกและที่สถานกงสุลอังกฤษ (ปัจจุบันกองบังคับการตำรวจภูธรเขต 5) ค.ศ. 1952 ได้ย้ายกลับมาที่เดิมพร้อมกับอาคารใหม่หลังหนึ่งซึ่งอยู่ในระหว่างการก่อสร้าง ต่อมาค.ศ.1953 โรงเรียนได้รับรองวิทยฐานะเทียบเท่าโรงเรียนรัฐบาล ระบบการบริหารจึงได้เปลี่ยนอีกครั้งหนึ่งเมื่อวันที่ 16 สิงหาคม ค.ศ.1957 (2500) เมื่อคณะอเมริกันเพรสไบทีเรียนมิชชั่นได้สลายตัวเข้ามาสู่สภาคริสตจักรในประเทศไทย ฉะนั้นความเป็นเจ้าของโรงเรียนตามพระราชบัญญัติโรงเรียนราษฏร์จึงเป็นของมูลนิธิแห่งสภาคริตสจักรในประเทศไทย
ปัจจุบัน โรงเรียนเคนเน็ตแม็คเคนซีเป็นของมูลนิธิแห่งสภาคริสตจักรในประเทศไทยโดยอยู่ภายใต้การควบคุมการ บริหารงานสำนักงานพันธกิจการศึกษาขั้นพื้นฐาน สังกัดคณะกรรมการการศึกษาเอกชน กระทรวงศึกษาธิการ ประเภทสามัญศึกษา ดำเนินการสอน 3 ระดับ ระดับก่อนประถมศึกษา ระดับประถมศึกษา และระดับมัธยมศึกษา ตามหลักสูตรของกระทรวงศึกษาธิการ โรงเรียนได้รับการอุดหนุนจากรัฐบาล
== แหล่งข้อมูลอื่น ==
โรงเรียนเคนเน็ตแม็คเคนซี
โรงเรียนในมูลนิธิแห่งสภาคริสตจักรในประเทศไทย
โรงเรียนในอำเภอเมืองลำปาง
โรงเรียนเอกชนในจังหวัดลำปาง
โรงเรียนที่มีอายุเกิน 100 ปีในประเทศไทย
โรงเรียนที่ก่อตั้งในปี พ.ศ. 2433
วัดทรงธรรมวรวิหาร

วัดทรงธรรมวรวิหาร, แผ่ว์เหมิกแซม (ဘာမုက်သေံ) หรือ แผ่ว์พระครู (ဘာဖြခြူ) เป็นพระอารามหลวงชั้นโท ชนิดวรวิหาร ตั้งอยู่ในตำบลตลาด อำเภอพระประแดง จังหวัดสมุทรปราการ เป็นวัดในพุทธศาสนารามัญนิกาย สร้างขึ้นในสมัยพระบาทสมเด็จพระพุทธเลิศหล้านภาลัย โดยสมเด็จพระอนุชาธิราช กรมพระราชวังบวรสถานมงคล (สมเด็จพระบวรราชเจ้ามหาเสนานุรักษ์) โปรดให้สร้างขึ้นพร้อมการสร้างเมืองนครเขื่อนขันธ์ พระอุโบสถเป็นเครื่องไม้ฝายกกระดาน  มีพระรามัญเจดีย์องค์ใหญ่ ศิลปะรามัญ พระวิหารก่ออิฐถือปูน มีช่อฟ้าใบระกาทำด้วยไม้สัก ภายในประดิษฐานพระพุทธบาทจำลอง
ต่อมาในปี พ.ศ. 2360 พระบาทสมเด็จพระพุทธเลิศหล้านภาลัยโปรดเกล้าฯ ให้พระเจ้าน้องยาเธอ กรมหมื่นศักดิพลเสพ ซึ่งเป็นแม่กองสร้างเมืองนครเขื่อนขันธ์เพิ่มเติม สร้างป้อมเพชรหึงษ์ในบริเวณวัดทรงธรรม จากนั้นโปรดเกล้าฯ ให้ย้ายวัดทรงธรรมมาอยู่ในกำแพงป้อม มีกุฏิเป็น 3 คณะ ต่อมาในสมัยพระบาทสมเด็จพระนั่งเกล้าเจ้าอยู่หัว พระองค์โปรดเกล้าฯ ให้ พระยาดำรงราชพลขันธ์ (จุ้ย คชเสนี) รื้อกุฏิทั้ง 3 คณะ แล้วสร้างรวมเป็นหมู่เดียว ครั้นในสมัยพระบาทสมเด็จพระจอมเกล้าเจ้าอยู่หัว พระองค์ทรงเปลี่ยนชื่อวัดทรงธรรมเป็น "วัดดำรงค์ราชธรรม" แต่ต่อมาเปลี่ยนชื่อกลับเป็น "วัดทรงธรรม" โดยไม่ปรากฏว่าเมื่อใด
== สถาปัตยกรรมและศิลปกรรม ==
ลักษณะสถาปัตยกรรม พระอุโบสถเป็นก่ออิฐ ฉาบปูน เสาพระอุโบสถเป็นเสากลมคู่ รับส่วนปีกของชานพระอุโบสถ มีเสา 56 ต้น พระเจดีย์องค์ใหญ่เป็นแบบรามัญอยู่ตรงกลาง และมีเจดีย์องค์เล็กอยู่ที่ฐาน 4 องค์ เจดีย์องค์ใหญ่กว้าง 10 วา 2 ศอก สูงถึงยอดฉัตร 11 วา 3 ศอก เจดีย์องค์เล็ก กว้าง 5 ศอกสูง 3 วา 1 ศอก บรรจุพระเครื่อง 25 พุทธศตวรรษไว้
พระประธานเป็นพระพุทธรูปสมัยสุโขทัย ปางมารวิชัย
== อ้างอิง ==
ทรงธรรมวรวิหาร
ทรงธรรมวรวิหาร
ทรงธรรมวรวิหาร
โบราณสถานในจังหวัดสมุทรปราการ
เอเชียนบีชเกมส์ 2016

เอเชียนบีชเกมส์ 2016 (2016 Asian Beach Games) เป็นการแข่งขันเอเชียนบีชเกมส์ ครั้งที่ 5 จัดขึ้นที่เมืองดานัง ประเทศเวียดนาม
การแข่งขันในครั้งนี้จะเป็นครั้งที่สองสำหรับประเทศเวียดนามในการเป็นเจ้าภาพการแข่งขันระดับเอเชีย ภายหลังจากที่ฮานอย ได้จัดมหกรรมกีฬาเอเชียนอินดอร์เกมส์หนึ่งครั้ง(ค.ศ. 2009) และ ซีเกมส์หนึ่งครั้ง(ค.ศ. 2003) อย่างไรก็ตาม มหกรรมกีฬานี้จะถือเป็นรายการแรกที่ไม่ได้จัดขึ้นที่ฮานอย
== สนามแข่งขัน ==
{|class="wikitable"
|-
! ชื่อ
! ชนิดกีฬา
|-
| สวนสาธารณะทะเลตะวันออก
| ฟุตบอล, กาบัดดี, ฟิตเนส, บาสเกตบอล 3x3, โปโลน้ำ, มวยไทย, ศิลปะการต่อสู้เวียดนาม,  มวยปล้ำ, แซมโบ, ยิวยิตสู, คูราช, โววีนัม, ปันจักสีลัต, ว่ายน้ำมาราธอน, Coastal Rowing, พิธีเปิด และพิธีปิด
|-
| เฟืองจางแอเรีย
| เตะลูกขนไก่, เปตอง
|-
| หมีเค
| วอลเลย์บอล, แฮนด์บอล, เซปักตะกร้อ
|-
| เซินถวี
| กรีฑา, วู้ดบอล
|}
== ชนิดกีฬา ==
{|
| valign="top" |
กีฬาทางน้ำ
* 
* 
| valign="top" |
| valign="top" |
|}
==ประเทศที่เข้าร่วมการแข่งขัน==
== สรุปเหรียญ ==
== อ้างอิง ==
==แหล่งข้อมูลอื่น==
Official website
เอเชียนบีชเกมส์
ปลื้ม

ปลื้ม เป็นภาพยนตร์ไทย ในปี พ.ศ. 2529 โดยไท เอ็นเตอร์เทนเมนต์ กำกับโดย อดิเรก วัฏลีลาและ ธนิตย์ จิตนุกูล นำแสดงโดย บิลลี่ โอแกน เพ็ญ พิสุทธิ์ และสุรศักดิ์ วงศ์ไทย เป็นภาพยนตร์ภาคต่อของ ซึมน้อยหน่อยกะล่อนมากหน่อย ภาพยนตร์ทำรายได้ 10 ล้านบาท รวมถึงยังได้รับรางวัลตุ๊กตาทอง ในสาขาภาพยนตร์ยอดเยี่ยมและรางวัลสุพรรณหงส์ทองคำ ในสาขากำกับภาพยนตร์ยอดเยี่ยม
ต่อมาในปี พ.ศ. 2540 จึงได้ถูกสร้างเป็นละครอีกครั้งทางช่อง 3 โดยค่ายบรอดคาซท์ นำแสดงโดย นิธิ สมุทรโคจร, ปิยธิดา วรมุสิก, อรรถพร ธีมากร, ชาติชาย งามสรรพ์ ฯลฯ 
ต่อมาในปี พ.ศ. 2565 จึงได้ถูกสร้างเป็นละครอีกครั้งทาง สถานีวิทยุโทรทัศน์แห่งประเทศไทย ผลิตโดย กันตนา
== นักแสดง ==
จิตต์ จิตนุกูล หรือ บิลลี่ โอแกน รับบทเป็น มนัส
เพ็ญ พิสุทธิ์ รับบทเป็น ป่าน
สุรศักดิ์ วงษ์ไทย รับบทเป็น สมชาย
ศุภกร อุดมชัย รับบทเป็น เม้ง
ธัชชัย ปาละกูล รับบทเป็น ด้วง
วชิรพจน์ บุรพรัตน์ รับบทเป็น แว่น
ฐิติมา สตีเว่นส์ รับบทเป็น จุ๋ม
..... ณ ระนอง รับบทเป็น น้ำฝน
...... วิศิษฐ์โสภณ รับบทเป็น อาร์ท
ท้วม ทรนง รับบทเป็น พ่อป่าน
ปุยฝ้าย ไทยหิรัญ รับบทเป็น อู๋
== เพลงประกอบ ==
ตัดใจไม่ลง
ภาพยนตร์ พ.ศ. 2529 ขับร้องโดย เพ็ญ พิสุทธิ์
ละคร พ.ศ. 2540 ขับร้องโดย ปิยธิดา มิตรธีรโรจน์
ละคร พ.ศ. 2565
ภาค 1
* เผลอรักหมดใจ ขับร้องโดย บี้ สุกฤษฎิ์ วิเศษแก้ว
* มีวันนี้เพราะมีเธอ ขับร้องโดย นัท มีเรีย เบนเนเดดตี้
* เสียงเรียกร้องของหัวใจ ขับร้องโดย มอส ปฏิภาณ ปฐวีกานต์
* รู้ว่ารักเธอก็พอ ขับร้องโดย ณพสิน แสงสุวรรณ และ อนุสรณ์ ณ เมืองศรี
* ไว้ใจ๋ได้กา ขับร้องโดย คิมเบอร์ลี่ แอน เทียมศิริ
ภาค 2
* เสี่ยว ขับร้องโดย ภูวศิษฏ์ อนันตพรสิริ และ เซียนหรั่ง
* น้ำน้อย แพ้ไฟ ขับร้องโดย นาวิน เยาวพลกุล
* รักเธอที่สุด ขับร้องโดย มิ้นท์ อรรถวดี จิรมณีกุล
* ไม่แน่ใจ ขับร้องโดย นิโคล เทริโอ
* ถ่านไฟเก่า ขับร้องโดย ธงไชย แมคอินไตย์
* เธอสวย ขับร้องโดย สุกฤษฎิ์ วิเศษแก้ว
== อ้างอิง ==
ภาพยนตร์ที่ออกฉายในปี พ.ศ. 2529
ภาพยนตร์ที่กำกับโดย ธนิตย์ จิตนุกูล
ภาพยนตร์ที่กำกับโดย อดิเรก วัฏลีลา
ภาพยนตร์ไทย
ภาพยนตร์ภาคต่อ
เก้ามหากาฬ

เก้ามหากาฬ เป็นภาพยนตร์ไทย ฟิล์ม 16 มม. พากย์สด กำกับโดย ส.อาสนจินดา นำแสดงโดย ไชยา สุริยัน, มิตร ชัยบัญชา, เพชรา เชาวราษฎร์, โรส อามีทา, ประจวบ ฤกษ์ยามดี และฤทธี นฤบาล ออกฉายเมื่อวันที่ 31 มกราคม พ.ศ. 2507 ในช่วงเทศกาลตรุษจีน ที่โรงภาพยนตร์คาเธ่ย์ ในรอบปฐมทัศน์ มีราคาสูงถึง 25 บาท
== อ้างอิง ==
ภาพยนตร์ไทย
ภาพยนตร์ที่ออกฉายในปี พ.ศ. 2507
ภาพยนตร์ที่กำกับโดย ส. อาสนจินดา
เขาชนไก่ (ภาพยนตร์)

เขาชนไก่ เป็นภาพยนตร์ไทย ออกฉายเมื่อวันที่ 23 พฤศจิกายน พ.ศ. 2549 โดยสหมงคลฟิล์ม กำกับภาพยนตร์โดย วิฑิต คำสระแก้ว นำแสดงโดยวศิษฎ์ ผ่องโสภา ,ทวีรัตน์ จุลศิริ ,อภิพล ตรีเทวะวงษา , รัชวิน วงศ์วิริยะ ,อาชว์ ไหลสกุล ,ทศพล ธนะพาสุข, ฐิติพงษ์ ติโลกวิชัย, วรัญญู วรพัทโรภาส, ธนพล วิกิตเศรษฐ, ประสงค์ งามภัทรวรกุล ,พงศ์ชัย งามภัทรวรกุล ,สรพงศ์ ชาตรี,ญาณี ตราโมท, สายสิน วงศ์คำเหลา ,ชัยยุทธ ถาวรนุรักษ์
ภาพยนตร์ที่มีเนื้อหาเกี่ยวกับวัยรุ่นชายไทยนักศึกษาวิชาทหารชั้นปีสุดท้ายชื่อว่าหน่อย ลูกชายคนเล็กของบ้านที่มีพ่อเป็นผู้ตรวจราชการแผ่นดิน ที่ต้องเข้าค่ายที่เขาชนไก่ ภาพยนตร์ทำรายได้ 27.28 ล้านบาท
== อ้างอิง ==
== แหล่งข้อมูลอื่น ==
ภาพยนตร์ไทย
ส
จังหวัดกาญจนบุรีในบันเทิงคดี
ภาษาตัต

ภาษาตัต (Tat language) หรือภาษาตาติ เป็นภาษาในภาษากลุ่มอิหร่านตะวันตกเฉียงใต้ พูดโดยชาวตัตในสาธารณรัฐอาเซอร์ไบจานและรัสเซีย รูปแบบการเขียนใกล้เคียงกับภาษาเปอร์เซียกลางหรือปะห์ลาวี มีสำเนียงที่เป็นของชาวยิวเรียกภาษายูฮูรี ซึ่งมาจากภาษาตัต ชาวตัตกล่าวว่าพวกเขาเป็นลูกหลานเปอร์เซียยุคซัสซานิด
== แหล่งข้อมูลอื่น ==
Tat language, จากEthnologue
Language Map of Azerbaijan
กลุ่มภาษาอินโด-อิเรเนียน
ภาษาในประเทศรัสเซีย
ภาษาในประเทศอาเซอร์ไบจาน
สนามแข่งขันในโอลิมปิกและพาราลิมปิกฤดูร้อน 2012

สนามแข่งขันในโอลิมปิกฤดูร้อน 2012 และพาราลิมปิก 2012 เป็นสนามแข่งขันกีฬาต่างๆ ทั้งหมดที่ใช้ในการแข่งขันโอลิมปิกฤดูร้อนครั้งที่ 20 หรือโอลิมปิกฤดูร้อน 2012 ที่ กรุงลอนดอน ประเทศอังกฤษ
== โอลิมปิก พาร์ค (Olympic park) ==
{|class="wikitable"
|-bgcolor="#CCCCCC"
!ลำดับ
!สนามแข่งขัน
!กีฬาที่แข่ง
!ความจุ (คน)
|-
| align = "center"| 1 || สนามกีฬาโอลิมปิก (ลอนดอน) ||-||80,000
|-
| align = "center"| 2 ||ศูนย์กีฬาทางน้ำ  (Aquatics Centre) ||ว่ายน้ำ,กระโดดน้ำ,ระบำใต้น้ำ||17,500
|-
| align = "center"| 3 ||เวโลพาร์ค (VeloPark )||จักรยาน(บีเอ็มเอ็กซ์,เสือภูเขา)||6,000
|-
| align = "center"| 4 ||ค็อปเปอร์บ็อกซ์  (Copper Box)||ฟันดาบ และปัญจกีฬาสมัยใหม่ ||7,000
|-
| align = "center"| 5 ||ริเวอร์แบงก์ อารีน่า (Riverbank Arena)||ฮอกกี้ ||15,000
|-
| align = "center"| 6 ||บาสเกตบอล อารีน่า (Basketball Arena )||บาสเกตบอล ||12,000
|-
|}
== ลอนดอน ==
{|class="wikitable"
|-bgcolor="#CCCCCC"
!ลำดับ
!สนามแข่งขัน
!กีฬาที่แข่ง
!ความจุ (คน)
|-
| align = "center"| 1 ||ศูนย์จัดแสดงนิทรรศการเอิร์ล คอร์ท(Earls Court Exhibition Centre)||วอลเลย์บอลในร่ม ||15,000
|-
| align = "center"| 2 ||เอ็กซ์เซล (ExCel)||มวยสากลสมัครเล่น ฟันดาบ ยูโด และเทเบิลเทนนิส||5,000 - 10,000
|-
| align = "center"| 3 ||กรีนวิช พาร์ค (Greenwich Park )||ปัญจกีฬาสมัยใหม่(ขี่ม้า, วิ่งแข่ง, ยิงปืน)),ขี่ม้า||23,000
|-
| align = "center"| 4 ||(Horse Guards Parade)|| วอลเลย์บอลชายหาด||15,000
|-
| align = "center"| 5 ||ไฮด์ปาร์ค (Hyde Park)||ไตรกีฬา||3,000
|-
| align = "center"| 6 ||(Lord's Cricket Ground)||ยิงธนู ||ประมาณ 6,500
|-
| align = "center"| 7 ||นอร์ท กรีนวิช อารีน่า (North Greenwich Arena)||ยิมนาสติก(ลีลา,[[แทรมโพลีน]]) บาสเกตบอล(รอบชิงชนะเลิศ) ||20,000
|-
| align = "center"| 8 ||(The Royal Artillery Barracks)||ยิงปืน||7,500
|-
| align = "center"| 9 ||เวมบลีย์ อารีน่า (Wembley Arena)||แบดมินตัน||6,000
|-
| align = "center"| 10 ||สนามกีฬาเวมบลีย์ (Wembley Stadium)||ฟุตบอล(รอบชิงชนะเลิศ)||90,000
|-
| align = "center"| 11 ||วิมเบิลดัน (Wimbledon)||-||-
|-
|}
== สนามแข่งขันนอกกรุงลอนดอน ==
{|class="wikitable"
|-bgcolor="#CCCCCC"
!ลำดับ
!สนามแข่งขัน
!กีฬาที่แข่ง
!ความจุ (คน)
!ที่ตั้ง
|-
| align = "center"| 1 ||สนามกีฬาซิตีออฟคอเวนทรี (City of Coventry Stadium)||ฟุตบอล||32,500||คอเวนทรี,อังกฤษ
|-
| align = "center"| 2 ||(Eton Dorney)||แคนู(สปรินต์) ||30,000||-
|-
| align = "center"| 3 ||(Hadleigh Farm, Essex)||จักรยานเสือภูเขา||20,000||เอสเซ็กซ์,อังกฤษ
|-
| align = "center"| 4 ||แฮมป์เด็นปาร์ก (Hampden Park)||ฟุตบอล||52,000||กลาสโกว์,สกอตแลนด์ 
|-
| align = "center"| 5 ||มิลเลนเนียม สเตเดียม (Millennium Stadium)||ฟุตบอล||74,600||คาร์ดิฟฟ์,เวลส์
|-
| align = "center"| 6 ||โอลด์แทรฟฟอร์ด (Old Trafford )||ฟุตบอล||76,000||เซอร์แมตต์บัสบี้เวย์,โอลด์แทรฟฟอร์ด,แมนเชสเตอร์,สหราชอาณาจักร
|-
| align = "center"| 7 ||(Lee Valley White Water Centre)||แคนู(สลาลม)||12,000||-
|-
| align = "center"| 8 ||เซนต์เจมส์ปาร์ก (St James' Park)||ฟุตบอล||52,409||นิวคาสเซิล,อังกฤษ
|-
| align = "center"| 9 ||(Weymouth and Portland)||เรือใบ||4,600||-
|-
|}
== อ้างอิง ==
== แหล่งข้อมูลอื่น ==
สนามกีฬาในประเทศอังกฤษ
โอลิมปิกฤดูร้อน 2012
ไทป์ทู

ดีทูบี ไทป์ทู (D2B Type II) เป็นอัลบั้มเพลงลำดับที่ 2 ของวงดีทูบี ภายใต้สังกัด อาร์เอส โปรโมชั่น ออกจำหน่ายในปี พ.ศ. 2546
== รายชื่อเพลง ==
จะโกหกกันไปถึงไหน
อยากให้เธอกัด
หึง
แค่เพื่อนเก่า
อ๊ะ..อาว
ที่ดูว่าผมหยิ่ง ที่จริงน่ะผมอาย
เพื่อนพระเอก
ผู้ร้ายปากไม่แข็ง
รักก็ได้ ไม่รักก็ได้
ของขวัญในวันแพ้
== สมาชิกในวง ==
อภิเชษฐ์ กิตติกรเจริญ (บิ๊ก)
วรเวช ดานุวงศ์ (แดน)
กวี ตันจรารักษ์ (บีม)
== อ้างอิง ==
อัลบั้ม Type II จาก สยามโซนดอตคอม
อัลบั้มเพลงในปี พ.ศ. 2546